Дейвид Карузо
Дейвид Карузо () (роден на 7 януари 1956 г.) e американски актьор, носител на „Златен глобус“ и номиниран за „Еми“.

Биография 
Карузо е роден в Ню Йорк, но израства в Мексико. Баща му е редактор във вестник и е от италиански произход, а майка му – от ирландски. Карузо е посещавал същото католическо училище като Рей Романо и Пия Задора.

Бил е женен два пъти и има три деца, две дъщери и син. Живее с приятелката си актрисата Амина Тайрон в Маями и Лос Анджелис.

Кариера 
Една от първите му известни роли е във филма „Офицер и джентълмен“ (1982). Следващото десетилетие Карузо участва в редица известни филми във второстепенни роли. Сред тях са „Първа кръв“ (1982), „Близнаци“ (1988) и „Хъдзън Хоук“ (1991).

През 1997 г. получава главна роля в телевизионния сериал „Майкъл Хейс“, който трае един сезон. През 2000 г. участва заедно с Ръсел Кроу и Мег Райън в „Доказано жив“.

Карузо става изключително популярен с ролята на лейтенант Хорейшио Кейн, в друг телевизионен сериал – „От местопрестъплението: Маями“, който се излъчва от 2002 до 2012 г.

Избрана филмография 
 Рамбо: Първа кръв (1982)
 Офицер и джентълмен (1982)
 Близнаци (1988)
 Крал на Ню Йорк (1990)
 Полицейско управление Ню Йорк (1993)
 Лудото куче и Глория (1993)
 Доказано жив (2000)
 От местопрестъплението (2002)
 От местопрестъплението: Маями (2002)
 От местопрестъплението: Ню Йорк (2005)

Източници

Външни препратки 

 

Американски актьори и актриси
Нюйоркчани
Носители на Златен глобус